22/07/2020 | Administración LocalMunicipal
As Somozas
Bases reguladoras de axudas para paliar as consecuencias económicas derivadas da crise sanitaria ocasionada polo brote de coronavirus covid 19

Por Resolución da Alcaldía nº 231/2020 de data 17/07/2020, acordouse a aprobación das bases reguladoras de axudas para paliar as consecuencias derivadas da crise sanitaria ocasionada polo brote de coronavirus COVID-19. Dando cumprimento ao acordo, procédese á publicación íntegra das mesmas para xeral coñecemento. As graves consecuencias sanitarias, sociais e económicas xeradas pola crise sanitaria ocasionada polo brote de coronavirus COVID-19, require que se adopten medidas extraordinarias para axudar a mitigar o seu impacto. O artigo 4 do Real Decreto Lexislativo 3/2015, de 23 de outubro polo que se aproba o texto refundido da Lei de Emprego establece que a política de emprego no seu deseño e modelo de xestión, deberá ter en conta a súa dimensión local para axustala ás necesidades do territorio, de xeito que favoreza e apoie as iniciativas de xeración de emprego no ámbito local. O papel dos Concellos, na crise económica e de emprego que se vai a derivar da crise sanitaria, é fundamental xa que dispoñen de coñecemento directo das realidades locais, que lles permite adoptar os recursos ás mesmas. O obxecto da presente convocatoria é paliar e actuar de xeito inmediato, ante as consecuencias económicas derivadas da crise sanitaria provocada polo COVID-19, para impulsar a actividade económica no termo municipal de As Somozas. Pretendese pois, unha axuda os establecementos pechados para minimizar o impacto da crisis causa e axudar a reactivación económica do noso municipio, actuando sobre os colectivos mais afectados como son os autónomos/as. As axudas están dirixidas ós seguintes colectivos: A) Persoas autónomas de As Somozas afectadas directamente como consecuencia da suspensión da apertura ó público establecida no R. D. 463/2020, de 14 de marzo, polo que se declara o estado de alarma para a xestión da situación da crise sanitaria ocasionada polo COVID-19. B) Resto de persoas autónomas non afectados polo suposto anterior pero que teñen que facer gastos para adaptarse á normativa imposto polo covid 19. A finalidade das axudas é contribuír a facilitar o cumprimento das súas obrigas, axudar ó mantemento da actividade económica e así acadar a debida protección do emprego para que unha vez finalizada a alarma sanitaria se produza unha reactivación da economía do municipio protexendo, deste xeito, o interese xeral dos veciños de As Somozas. A presente convocatoria rexerase, con carácter xeral, polo disposto na Lei 38/2003, de 17 de novembro, Xeral de Subvencións (LXS) e o seu Regulamento de desenvolvemento aprobado polo Real Decreto 887/2006, de 21 de xuño, na Lei 9/2007, de 13 de xuño de subvención de Galicia e, supletoriamente, na Lei 39/2015, de 1 de outubro, do Procedemento Administrativo Común das Administración Públicas e en calquera outra disposición normativa que pola súa natureza puidese resultar de aplicación. A xestión destas subvencións suxeitase ós principios de publicidade, concorrencia, transparencia, obxectividade, igualdade e non discriminación, así como, á eficacia no cumprimento de obxectivos e eficiencia na asignación e utilización do recursos públicos. A contía destinada a atender as solicitudes destas subvención ascende a un importe de 50.000,00 euros con cargo á aplicación orzamentaria 430.489.00 En base ó artigo 30.7 da Lei Xeral de Subvencións: - Concederase unha contía fixa de 2.000,00 euros para persoas físicas autónomas de calquera tipo que teñan unha actividade afectada polo peche de establecementos disposto no RD 463/2020, de 14 de marzo. No suposto de que nun mesmo establecemento houbera máis dun traballador autónomo empregado presentarase unha única solicitude por establecemento. ( Suposto A do apartado 1 das presentes bases) - Concederase unha contía fixa de 400,00 euros para resto de persoas autónomas non afectados polo suposto anterior pero que teñen que facer gastos para adpatadarse á normativa imposto polo covid 19. (Suposto B do apartado 1 das presentes bases). Esta axuda será compatible con calquera outra concedida por entidades públicas ou privadas, sempre que o importe total das axudas percibidas polo mesmo concepto non supere o custo total dos gastos subvencionables polas presentes axudas. Poderán solicitar esta subvención aquelas persoas físicas autónomas que cumpran os seguintes requisitos: a) Que a persoa autónoma teñá o seu domicilio fiscal no Concello de As Somozas na data da declaración de estado de alarma. b) Que a actividade que desenvolve o beneficiario ou entidade se atope no termo municipal de As Somozas e que se tivera visto afectada polo peche do establecemento disposto no RD 463/2020 de 14 de marzo. c) Estar dado de alta no réxime da Seguridade Social ou na Mutua profesional correspondente e en Facenda no momento da declaración do estado de alarma. d) Non atoparse incurso en ningunha das circunstancias recollidas no artigo 13.2 e 13.3 da Lei 38/2003, de 17 de novembro, Xeral de Subvencións, e en particular, estar ó corrente no cumprimento das súas obrigas tributarias con Facenda (AEAT) e coa Tesourería Xeral da Seguridade Social (TGSS). e) Non ter débeda algunha pendente co Concello de As Somozas. Este requisito verificarase de oficio pola Administración. f) En caso de comunidades de bens, sociedades civís ou outras entidades económicas sen personalidade xurídica debe nomearse un representante apoderado, con poderes bastantes para cumprir as obrigas que corresponden á agrupación ou comunidade de bens. Así mesmo, nos termos previstos no artigo 11.3 LXS, a agrupación ou comunidade de bens non poderá disolverse ata que transcorra o prazo de prescrición a que fan referencia os artigos 39 e 65 LXS. No caso de concesión da subvención, a resolución conterá as porcentaxes de participación das persoas integrantes na entidade beneficiaria, en función dos cales participarán nos dereitos e obrigas derivados do outorgamento das subvencións, e no seu caso, do seu reintegro.1.- O prazo de presentación de solicitudes será de vinte días hábiles a partir do día seguinte á publicación do extracto da Convocatoria no Boletín Oficial da Provincia da Coruña (BOP). 2.- As presentes Bases, xunto co modelo de solicitude, estará dispoñible na páxina web municipal www.assomozas.es. 3.- As solicitudes poderán presentarse: a) Por vía telemática a través da Sede Electrónica do Concello de As Somozas accesible a través do enlace https://sede.assomozas.es/opencms/gl/ utilizando o formulario xenérico de solicitude dispoñible na sede. Para a presentación de solicitude por medios electrónicos, é necesario dispoñer dos certificados electrónicos recoñecidos ou cualificados de sinatura electrónica. b) Atendendo as circunstancias excepcionais derivadas da crise sanitaria do COVID-19 e debido a natureza da actividade económica, tamén poderá presentarse a solicitude mediante envío por correo electrónico (consignando nome e apelidos, número de documento de identificación e número de teléfono), achegando xunto a solicitude, a documentación solicitada dixitalizada (escaneada) ó enderezo de correo electrónico correo@assomozas. es. c) A presentación de solicitude fora de prazo será causa de inadmisión da solicitude. A solicitude normalizada deberá estar asinada pola persoa interesada ou polo seu representante legal e deberá acompañarse obrigatoriamente da seguinte documentación: A.1.- En caso de persoa física: a) DNI ou NIE b) Certificado actualizado de Situación Censal que indique a actividade económica coa súa data de alta, o domicilio fiscal ou no seu caso o do local de desenvolvemento da actividade. c) Resolución/certificación da alta no Réxime Especial de Traballadores Autónomos ou na Mutua Profesional correspondente. d) Certificados de atoparse ao corrente no cumprimento das obrigas tributarias coa Axencia Estatal da Administración Tributaria (AEAT) e fronte a Seguridade Social (TGSS). e) Xustificante pago Autónomos período liquidación marzo 2020. f) Modelo designación de conta bancaria ou certificación bancaria. A.2. En caso de sociedade, comunidade de bens ou outras entidades económicas sen personalidade xurídica: a) CIF da sociedade, comunidade de bens ou outras entidades económicas sen personalidade xurídica. b) Certificado actualizado de Situación Censal que indique a actividade económica coa súa data de alta, o domicilio fiscal ou no seu caso o local de desenvolvemento da actividade. c) Escritura/contrato de constitución da sociedade, comunidade de bens ou outras entidades económicas sen personalidade xurídica. d) DNI/NIE e acreditación dos poderes da persoa administradora e da que presenta a solicitude en caso de non ser a mesma persoa. e) Resolución/certificación do alta no RETA da persoa autónoma. f) Certificados de atoparse ao corrente no cumprimento das obrigas tributarias coa Axencia Estatal da Administración Tributaria (AEAT) e fronte a Seguridade Social (TGSS). g) Xustificante pago Autónomos período liquidación marzo 2020. h) Modelo de designación de conta bancaria ou certificación bancaria. A.3.- Así mesmo as persoas ou entidades incluídas neste apartado deberán presentar unha declaración xurada asinada pola persoa interesada ou representante legal ou apoderado da persoa ou entidade solicitante que conterá o pronunciamento expreso sobre as seguintes cuestión: – Que a actividade desenvolvida viuse afectada polo peche de establecementos disposto no RD 463/2020 de 14 de marzo. – Que a persoa solicitante asume o compromiso de destinar a subvención á finalidade prevista. – Que a persoa solicitante non está incursa nas prohibición para obter a condición de beneficiaria e para ser receptora do pago establecido na Lei 38/2003, de 17 de novembro, e en concreto apartados 2 e 3 do artigo 13 e o apartado 5 do artigo 34 da mesma. – Que a persoa solicitante se compromete ao cumprimento das obrigas das persoas beneficiarias de subvencións, establecidas no artigo 14 da Lei 38/2003, de 17 de novembro. – Que a persoa solicitante se compromete á comunicación das subvencións concedidas con anterioridade á presentación da subvención coa mesma finalidade e o compromiso de comunicar á maior brevidade posible as axudas obtidas con posterioridade á presentación da solicitude e antes da resolución da mesma, sen que en ningún caso, no seu conxunto, superen o 100% dos gastos subvencionables. – Que en caso de tratarse dunha comunidade de bens, sociedade civil ou outra entidade económica sen personalidade xurídica non se disolverá ata o transcurso do prazo de prescrición previsto nos artigos 39 e 65 da Lei 38/2003, de 17 de novembro, Xeral de Subvención, concordante co establecido no artigo 11 de dita Lei.1.- O procedemento de tramitación e concesión de axudas solicitadas ó abeiro desta convocatoria axustarase ó disposto no artigo 19.2 da Lei 9/2007, do 13 de xuño, de subvencións de Galicia e, polo tanto, non ten a consideración de concorrencia competitiva, senón que a concesión da axuda realizarase pola comprobación do cumprimento polos solicitantes dos requisitos establecidos nestas bases, ata o esgotamento do crédito orzamentario.2.- Nomearase unha Comisión de verificación, composta polo Alcalde/Concelleiro ou persoa en quen delegue, que actuará como presidente, a Traballadora Social do Concello e o Secretario-Interventor que actuará como Secretario. Corresponde a esta Comisión de verificación a interpretación e aclaración das dúbidas que se presenten na aplicación das presentes bases.3.- A concesión da subvención efectuarase en réxime de concorrencia non competitiva. En caso de non presentar a solicitude coa documentación completa, considerarase como data de Rexistro de Entrada a da última presentación de documentación relativa á devandita solicitude.4.- Dada a situación de emerxencia económica e de acordo cos obxectivos xerais da convocatoria, antes inclusive da finalización do prazo de presentación das solicitudes, as presentadas que xa cumpran cos requisitos esixidos e polo tanto sexan propostas para ser resoltas favorablemente, poderán ser aprobadas sucesivamente polo órgano competente.5.- Se resultase que a documentación está incompleta ou é defectuosa, requirirase ó solicitante para que no prazo de dez (10) días a partir do día seguinte á data de notificación, achegue a documentación necesaria ou corrixa os defectos, facéndolle saber, que no caso de incumprimento, entenderase que desiste da súa solicitude.6.- As notificacións de resolución e actos administrativos practicaranse nos termos previstos, na normativa reguladora de procedemento administrativo común. En todo caso, tendo en conta as excepcionais circunstancias actuais, as notificacións serán practicadas no correo electrónico designado polo solicitante naqueles casos nos que a solicitude da subvención se recibise por esta vía de comunicación.1.- O pagamento destas subvencións realizarase da seguinte forma: Suposto A do apartado 1 das presentes bases: No momento da concesión abonarase un anticipo do 50% do total concedido e o 50% restante trala xustificación. Suposto B do apartado 1 das presentes bases: No momento da concesión abonarse nun pagamento único en concepto anticipo.2.- En caso de incumprimento das obrigas, no seu caso, detalladas nesta convocatoria, iniciarase de oficio expediente administrativo que, previa audiencia á persoa interesada, proporá a iniciación coa liquidación dos xuros de mora correspondentes. Son obrigas dos beneficiarios da axuda: a) Manter a actividade económica durante 6 meses, como mínimo, a partir do día seguinte ó do peche da actividade establecido no RD 463/2020, de 14 de marzo. b) Someterse ás actuacións de comprobación e control financeiro previstas pola vixente lexislación en materia de subvencións. c) Proceder ó reintegro dos fondos percibidos nos supostos contemplados no artigo 37 da Lei Xeral de subvencións e en particular, por obter a subvención falseando as condicións requiridas ou ocultando aquelas que o impediron, ou mostrar resistencia, escusa, obstrución ou negativa ás actuacións de comprobación e control financeiro previsto no artigo 14 da Lei Xeral de subvención. d) Cumprir as restantes obrigas que detalla o artigo 14 da Lei Xeral de subvencións. e) No caso de que a persoa ou empresa beneficiaria se atope comprendida nos supostos do artigo 3. b) da Lei 19/2013, de 9 de decembro, de transparencia, acceso á información pública e bo goberno, deberá adaptarse ás obrigas de publicidade activa que lle resulten aplicables. f) Xustificar a subvención segundo o establecido na Base seguinte. Unha vez cumpridos os 6 meses da declaración do estado de alarma establecido no RD 463/2020, do 14 de marzo, o beneficiario deberá xustificar a subvención recibida con facturas efectivamente pagadas no período comprendido entre o 01-03-2020 e 30-10-2020 correspondente ós seguintes gastos: – Cotas á seguridade social do traballador autónomo. – Compra de material necesario e adquisición de equipos de protección individual para adecuarse as medidas establecidas contra o COVID-19. Podrán xustificar gastos, a modo de exemplo: gastos de alquiler de marzo a outubro, instalación de biombos, sistemas de control de aforo, equipos de desinfección, dispensadores de xel hidroalcohólico, dispensadores equipos de protección. O prazo límite para presentar a xustificación será o 30 de novembro de 2020.1.- O reintegro do importe percibido, no seu caso, rexerase polo disposto no título II da LXS e polo título III do RLXS.2.- Xunto ás causas de invalidez da resolución de concesión, recollidas no artigo 36 da LXS, darán lugar a obriga de reintegrar, total ou parcialmente, as cantidades percibidas, así como a esixencia dos xuros de mora correspondentes dende a data do pagamento da subvención ata que se acorde a procedencia do reintegro, os supostos previstos con carácter xeral no artigo 37 da Lei Xeral de subvencións. En particular, operará como causa de reintegro, o incumprimento por parte da persoa beneficiaria da obriga de manter a actividade durante os 6 meses establecidos na Base 10 da convocatoria, procederá ó reintegro da parte proporcional dos meses pendentes do cumprimento.3.- Sen prexuízo de iniciar o procedemento do reintegro, en caso de incumprimento das obrigas establecidas con motivo da concesión da subvención, a persoa ou empresa beneficiaria poderá comunicar ó Concello por rexistro de entrada este feito e efectuar a devolución voluntaria da cantidade percibida; asi mesmo, calcularanse os intereses de demora ata o momento no que se produza a devolución efectiva.  Autorizo a notificación electrónica como medio de notificación preferente Forma xurídica:  Sociedade Mercantil  CB/SC  Outras  1.- Para que solicite en calquera momento da tramitación da subvención certificación de atoparse ao corrente no cumprimento das obrigas tributarias coa AEAT, ATRIGA, Seguridade Social e co Concello das Somozas, e a súa situación no censo de actividades económicas da AEAT.  Si  Non 2.- Que aos efectos da Lei Orgánica 3/2018, de 5 de decembro, de protección de datospersoais e garantía dos dereitos dixitais, o solicitante ou representante legal asinante deste documento, autoriza ao Concello das Somozas, a incorporar estes, ou aqueles outros dos que tivera coñecemento como consecuencia da relación iniciada, a un ficheiro automatizado responsabilidade do Concello de As Somozas que ten por finalidade dar cumprimento as funcións a realizar dentro do proceso de trámite, xestión, concesión e pagamento encomendados pola Lei 38/2003, Xeral de Subvencións e normativa de desenvolvemento, así como para a xestión doutros servizos ou programas de iniciativa municipal do seu posible interese. Así mesmo, comprométese a comunicar no menor prazo de tempo posible, calquera variación dos datos manifestados co fin de poder proceder a súa actualización.  Si  Non – Que a actividade desenvolvida viuse afectada polo peche de establecementos dispostos no RD 463/2020 de 14 de marzo. – Que a persoa solicitante asume o compromiso de destinar a subvención á finalidade prevista. – Que a persoa solicitante non está incursa nas prohibicións para obter a condición de beneficiaria e para ser receptora do pago establecido na Lei 38/2003, de 17 de novembro, e en concreto apartados 2 e 3 do artigo 13 e apartado 5 do artigo 34 da mesma. – Que a persoa solicitante se compromete ao cumprimento das obrigas das persoas beneficiarias de subvencións, establecidas no artigo 14 da Lei 38/2003, de 17 de novembro. – Que a persoa solicitante se compromete á comunicación das subvencións concedidascon anterioridade á presentación da subvención coa mesma finalidade e o compromiso de comunicar á maior brevidade posible as axudas obtidas con posterioridade á presentación da solicitude e antes da resolución da mesma, sen que en ningún caso, no seu conxunto, superen o 100% dos gastos subvencionables. – Que en caso de tratarse dunha comunidade de bens, sociedade civil ou outra entidade económica sen personalidade xurídica non se disolverá ata o transcurso do prazo de prescrición previsto nos art.39 e 65 da Lei 38/2003, de 17 de novembro, Xeral de Subvencións, concordante co establecido no artigo 11 de dita Lei.  DNI/NIE  Certificado actualizado de Situación Censal que indique a actividade económica coa súa data de alta, o domicilio fiscal ou no seu caso o do local de desenvolvemento da actividade.  Resolución/Certificación de alta no Réxime Especial de Traballadores Autónomos ou na Mutua Profesional correspondente.  Certificados de atoparse ao corrente no cumprimento das obrigas tributarias coa Axencia Estatal da Administración Tributaria (AEAT) e fronte a Seguridade Social (TGSS).  Xustificante pago Autónomos período liquidación marzo 2020  Modelo de designación de conta bancaria ou certificación bancaria.  CIF da sociedade, comunidade de bens ou otras entidades económicas sen personalidadexurídica  Certificado actualizado de Situación Censal que indique a actividade económica coa súa data de alta, o domicilio fiscal ou no seu caso o local de desenvolvemento da actividade  Escritura/contrato de constitución da sociedade, comunidade de bens ou outras entidades económicas sen personalidade xurídica  DNI/NIE e poder da persoa administradora e da que presenta a solicitude en caso de non ser a mesma persoa  Resolución/Certificación da alta no Réxime Especial de Traballadores Autónomos  Certificados de atoparse ao corrente no cumprimento das obrigas tributarias coa Axencia Estatal da Administración Tributaria (AEAT) e fronte a Seguridade Social (TGSS)  Xustificante pago Autónomos período liquidación marzo 2020  Modelo de designación de conta bancaria ou certificación bancaria. En As Somozas, de do 2020. Asdo. SR. ALCADE - PRESIDENTE DO CONCELLO DAS SOMOZAS. As Somozas, 17 de xullo de 2020 Asdo.: Juan Alonso Tembrás.